PIAZZOLLA TANGO NIGHT la Iași, vineri, 29.3.2024. Sorin Robert Indrei la "Pulsul zilei", cu Mihai Florin Pohoață – 26.3.2024.
PIAZZOLLA TANGO NIGHT reprezintă o serie de recitaluri dedicate marelui compozitor Astor Piazzolla și geniului său componistic.
PIAZZOLLA TANGO NIGHT va fi vineri, 29 martie 2024, ora 19:00, la Ateneul Național din Iași.
Tango-ul argentinian este revoluționat de către Astor Piazzolla, acesta aducând elemente de muzică clasică și de jazz în lucrările sale, astfel născându-se asa zisul " Tango Nuevo".
În prima faza muzica lui Piazzolla a fost respinsă de garda veche a tango-ului din Buenos Aires, dar apoi aceasta a strălucit pe marile scene ale Europei, în cele mai importante săli de concert, astfel câștigându-și dreptul cuvenit.
Marthin Marcos-este un muzician complet de tango argentinian, care vine din Buenos Aires, dintr-o familie unde tango ul este la mare prețuire.
O voce gravă și autentică, Marthin cântă în limbajul " Lunfardo", al cântăreților de tango din Buenos Aires.
Concertează la Barcelona în Spania, și în România alături de " Cluj Tango Orchestra ".
Muzicienii Irina Indrei (pian) și Sorin Robert Indrei (bandoneon) sunt membrii fondatori ai Asociației "Cluj Tango Orchestra", prima orchestră de tango argentinian din Transilvania compusă din muzicieni români profesioniști, membri ai Filarmonicii de Stat Transilvania sau ai Operei Naționale din Cluj Napoca.
Aceștia au concertat la Casa Regală, pe scenele Filarmonicilor din țară și a festivalurilor de tango argentinian din România și din străinătate.
Cei trei artiști muzicieni nu sunt la prima colaborare, aceștia urcând pe scenă împreună și în anul 2023 iar pe scenă li se vor alătura și dansatori de tango argentinian din Iași, cuplul de dans Konstantyn și Ileana care vor completa tabloul serii.
Gazdă va fi Ateneul Național, o locație iubită Iașului care nu mai are nevoie de prezentare!
O tentantă poveste de tango sub egida" Embajada de la República Argentina en Rumania "!
Sorin Robert Indrei organizator al acestei serate a tangoului argentinian PIAZZOLLA TANGO NIGHT este invitat astăzi, marți, 26 martie 2024, în intervalul orar 12:40 – 12:45, la "Pulsul zilei" – pe toate frecvențele Radio Iași: 90,8 – 94,5 și 96,3 Mhz FM, 1053 Khz AM dar și live pe www.radioiasi.ro, emisiune realizată și produsă de Mihai Florin Pohoață.
Sursă: Sorin Robert Indrei.